ความช่วยเหลือเกษตรกรประมง
จากระเบียบกรมประมงว่าด้วยการช่วยเหลือและฟื้นฟูอาชีพประมงที่ประสบภัยธรณีพิบัติใน 6 จังหวัดภาคใต้ พ.ศ.2548 ระบุถึงความช่วยเหลือแก่เกษตรกรประมงและชาวประมงที่ประสบภัยธรณีพิบัติให้เป็นไปดังนี้ (1)กรณีเป็นเกษตรกรประมง จะได้รับความช่วยเหลือเป็นเงินตามความเสียหายจริง แต่ไม่เกินรายละ 20000 บาท เพื่อประโยชน์แห่งการได้รับความช่วยเหลือตามระเบียบนี้ การพิจารณาความเป็นเกษตรกรประมงแต่ละราย ให้พิจารณาความเป็นเกษตรกรประมงแต่ละราย ให้พิจารณาตามทะเบียนผู้เพาะเลี้ยงสัตว์น้ำของเกษตรกรประมงในแต่ละอำเภอเป็นหลัก (2)กรณีเป็นเจ้าของเรือประมงที่เรือประมงของตนได้รับความเสียหายให้ได้รับเงินช่วยเหลือโดยมีหลักเกณฑ์ดังนี้ (2.1)สำหรับเรือประมงที่มีขนาดความยาวตลอดลำไม่เกิน 10 เมตร จะได้การช่วยเหลือดังนี้ (2.1.1)กรณีเรือประมงได้รับความเสียหายจะได้รับการช่วยเหลือเป็นค่าซ่อมแซมเรือและอุปกรณ์ตามความเสียหายจริง แต่ไม่เกินลำละ 20000 บาท (2.1.2)กรณีมีการกู้หรือชักลากเรือประมงมาซ่อมแซมให้ใช้การได้ จะได้รับการช่วยเหลือเป็นค่ากู้หรือชักลากตามความเสียหายจริง แต่ไม่เกินลำละ 25000 บาท ค่าซ่อมแซมเรือประมงและอุปกรณ์ตามความเสียหายจริง แต่ไม่เกิน 70000 บาท (2.2.3) กรณีเรือประมงสูญหาย หรือเสียหายหมดจนไม่สามารถซ่อมแซมให้ใช้การได้ดังเดิม จะได้รับเงินช่วยเหลือตามความเสียหายจริง แต่ไม่เกินลำละ 200000 บาท ( 3) กรณีเป็นเจ้าของเครื่องมือทำประมงที่ได้รับความเสียหาย จะได้รับเงินช่วยเหลือตามความเสียหายจริง แต่ไม่เกินรายละ 10000 บาท (4) การประเมินความเสียหายจริงของเกษตรกรประมงและเจ้าของเรือประมงตาม (1) (2) (3) ให้อยู่ในดุลยพินิจของคณะกรรมการให้ความช่วยเหลือผู้ประสบภัยพิบัติอำเภอ (ก.ซ.ภ.อ.) หรือคณะกรรมการให้ความช่วยเหลือผู้ประสบภัยกิ่งอำเภอ (ก.ซ.ภ.กอ.) และคณะกรรมการให้ความช่วยเหลือผู้ประสบภัยพิบัติจังหวัด (ก.ซ.ภ.จ.) ตามลำดับ ให้ยื่นคำขอที่สำนักงานประมงจังหวัด หรือสำนักงานประมงอำเภอ ท้องที่ที่ประสบภัยธรณีพิบัติ พร้อมด้วยเอกสาร ดังนี้ (1)สำเนาบัตรประจำตัวประชาชน และสำเนาทะเบียนบ้านของเกษตรกรประมง หรือสำเนาใบแทนที่ออกโดยราชการ (2) สำเนาใบมรณะบัตร หรือสำเนาเอกสารที่ออกโดยทางราชการระบุว่า เป็นผู้สูญหาย ในกรณีที่เป็นการยื่นขอโดยทายาท (3)สำเนาบัตรประจำตัวประชาชน และสำเนาทะเบียนบ้านของทายาท หรือสำเนาใบแทนที่ออกโดยทางราชการ ในกรณีที่เป็นการยื่นขอโดยทายาท ให้เจ้าของเรือประมงหรือทายาทเจ้าของเรือประมง ยื่นคำขอต่อสำนักงานประมงจังหวัด หรือสำนักงานประมงอำเภอ ในท้องที่ที่ประสบภัยธรณีพิบัติ การยื่นขอรับเงินค่ากู้หรือชักลากเรือประมง และค่าซ่อมแซมเรือประมง ให้ยื่นคำขอแยกเป็น 2 ฉบับ ให้เจ้าของเรือประมงหรือทายาทเจ้าของเรือประมงที่ได้รับความเสียหายยื่นคำขอรับเงินค่าช่วยเหลือพร้อมเอกสาร ดังนี้ (1)สำเนาทะเบียนเรือไทย (2)สำเนาอาชญาบัตรที่ยังไม่หมดอายุในขณะทำการประมงและประสบภัยธรรมชาติ สำหรับกรณีที่จะต้องมีอาชญาบัตรตามกฎหมายว่าด้วยการประมง (3)ในกรณีที่ไม่มีเอกสารตาม (1) (2) ให้แนบหนังสือรับรองจากประมงจังหวัดหนึ่งฉบับ และจากสมาคมประมงหรือกลุ่มทำการประมง หรือสมาชิกสหกรณ์ประมง หรือสหกรณ์บริการ หรือเจ้าของเรือประมงเป็นสมาชิก หรือจากกำนันในท้องที่ที่เกิดภัยธรณีพิบัติว่าเป็นเรือประมงที่ประสบภัย หรือสูญหาย ในขณะทำการประมงจริงอย่างใดอย่างหนึ่งแล้วแต่กรณี (4)สำเนาบัตรประจำตัวประชาชน และสำเนาทะเบียนบ้านของเจ้าของเรือประมง หรือสำเนาใบแทนที่ออกโดยทางราชการ (5)สำเนาใบมรณะบัตร หรือสำเนาเอกสารที่ออกโดยทางราชการ ระบุว่าเป็นผู้เสียหายในกรณีการยื่นขอโดยทายาท (6)สำเนาบัตรประจำตัวประชาชน และสำเนาทะเบียนบ้านของทายาท หรือสำเนาใบแทนที่ออกโดยทางราชการ ในกรณีที่เป็นการยื่นขอโดยทายาท (7)สำเนาบันทึกประจำวันของเจ้าพนักงานตำรวจในท้องที่เกิดเหตุ ว่าเรือประมงได้รับความเสียหายหรือสูญหาย 
จากระเบียบกรมประมงว่าด้วยการช่วยเหลือและฟื้นฟูอาชีพประมงที่ประสบภัยธรณีพิบัติใน 6 จังหวัดภาคใต้ พ.ศ.2548 ระบุถึงความช่วยเหลือแก่เกษตรกรประมงและชาวประมงที่ประสบภัยธรณีพิบัติให้เป็นไปดังนี้ (1)